CELEX: 52007PC0388
Language: hu
Date: 2007-07-05
Title: Javaslat: a Tanács rendelete a Pakisztánból származó pamutféle ágyneműk behozatalára vonatkozó végleges dömpingellenes vám kivetéséről szóló 397/2004/EK rendelet módosításáról

Fontos jogi nyilatkozat

|

52007PC0388

Javaslat: a Tanács rendelete a Pakisztánból származó pamutféle ágyneműk behozatalára vonatkozó végleges dömpingellenes vám kivetéséről szóló 397/2004/EK rendelet módosításáról  /* COM/2007/0388 végleges */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 5.7.2007COM(2007) 388 véglegesJavaslat:A TANÁCS RENDELETEa Pakisztánból származó pamutféle ágyneműk behozatalára vonatkozó végleges dömpingellenes vám kivetéséről szóló 397/2004/EK rendelet módosításáról(előterjesztő: a Bizottság)INDOKOLÁSA JAVASLAT HÁTTERE |A javaslat indokai és célkitűzései E javaslat tárgya az Európai Közösségben tagsággal nem rendelkező országokból érkező dömpingelt behozatallal szembeni védelemről szóló 384/96/EK tanácsi rendelet[1] (a továbbiakban: alaprendelet) alkalmazása a Pakisztánból származó pamutféle ágyneműk behozatalára vonatkozó eljárás során. |Általános összefüggések E javaslat az alaprendelet végrehajtásával összefüggésben, és az abban megállapított tartalmi és eljárási követelményeknek megfelelően lefolytatott vizsgálat eredményeként jött létre. |A javaslat által érintett területen meglévő rendelkezések A Pakisztánból származó pamutféle ágyneműk behozatalára vonatkozó végleges dömpingellenes vám kivetéséről szóló 397/2004/EK rendelet[2]. |Összhang az Unió egyéb szakpolitikáival és célkitűzéseivel Nem alkalmazandó. |KONZULTÁCIÓ AZ ÉRDEKELT FELEKKEL, HATÁSVIZSGÁLAT |Konzultáció az érdekelt felekkel |A Bizottság tájékoztatta a kérelmezőket és a közösségi gazdasági ágazatot a vizsgálat eredményeiről, és lehetőséget adott észrevételek benyújtására. |Szakvélemények bekérése és felhasználása |Nem volt szükség külső szakértők bevonására. |Hatásvizsgálat A javaslat az alaprendelet végrehajtásának eredményeképpen jött létre. Az alaprendelet nem ír elő általános hatásvizsgálatot, tartalmazza viszont a megvizsgálandó körülmények részletes felsorolását. |A JAVASLAT JOGI ELEMEI |A javasolt intézkedés összefoglalása A 397/2004/EK rendelettel a Tanács végleges dömpingellenes vámot vetett ki a Pakisztánból származó pamutféle ágyneműk Közösségbe történő behozatalára. Tekintettel az exportáló gyártók nagy számára, a vám kivetését követő felülvizsgálat során minta kiválasztására került sor. A felülvizsgálatot a 695/2006/EK tanácsi rendelet zárta le, mely új, 0%–8,5%-ig terjedő egyéni vámtételeket vezetett be. A mintába be nem került többi együttműködő vállalat számára a rendelet 5,8%-os, súlyozott átlaggal számított vámot írt elő. A 397/2004/EK tanácsi rendelet 1. cikkének (4) bekezdése lehetővé teszi az ugyanezen cikkben meghatározott feltételeknek megfelelő pakisztáni exportáló gyártók számára, hogy ugyanabban az elbánásban részesüljenek, mint a mintába be nem került együttműködő vállalatok (a továbbiakban: új exportáló gyártókkal szembeni elbánás). 18 pakisztáni vállalat kérelmezett új exportáló gyártókkal szembeni elbánást, valamint azt, hogy nevük bekerüljön azon vállalatok jegyzékébe, amelyek esetében az 5,8%-os, súlyozott átlaggal számított vámtétel alkalmazandó. Ezért a Bizottság azt javasolja, hogy a Tanács fogadja el a mellékelt rendeletjavaslatot, és a rendeletet hirdesse ki az Európai Unió Hivatalos Lapjában. |Jogalap Az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/1996/EK tanácsi rendelet[3] (a továbbiakban: alaprendelet). |A szubszidiaritás elve A javaslat a Közösség kizárólagos hatáskörébe tartozik. A szubszidiaritás elve ennélfogva nem alkalmazható. |Az arányosság elve A javaslat az alábbiak miatt eleget tesz az arányosság elvének: |A 695/2006/EK tanácsi rendelettel módosított, a Pakisztánból származó pamutféle ágyneműk behozatalára vonatkozó végleges dömpingellenes vám kivetéséről szóló 397/2004/EK rendelet nem hagy teret a nemzeti döntéshozatalnak. |Nem szükséges annak feltüntetése, hogy a Közösségre, a nemzeti kormányokra, a regionális és helyi hatóságokra, a gazdasági élet szereplőire és a polgárokra háruló pénzügyi és adminisztratív teher hogyan minimalizálható, és e teher milyen mértékben arányos a javaslat célkitűzésével. |Eszközválasztás |Javasolt eszköz: rendelet. |Más eszközök nem felelnének meg a következő ok(ok) miatt: A fent említett alaprendelet nem rendelkezik más lehetőségről. |KÖLTSÉGVETÉSI VONZATOK |A javaslat nincs hatással a közösségi költségvetésre. |1.  Javaslat:A TANÁCS RENDELETEa Pakisztánból származó pamutféle ágyneműk behozatalára vonatkozó végleges dömpingellenes vám kivetéséről szóló 397/2004/EK rendelet módosításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/1996/EK tanácsi rendeletre[4] (a továbbiakban: alaprendelet),tekintettel a Pakisztánból származó pamutféle ágyneműk behozatalára vonatkozó végleges dömpingellenes vám kivetéséről szóló, 2004. március 2-i 397/2004/EK tanácsi rendelet[5] 1. cikkének (4) bekezdésére,tekintettel a Bizottságnak a tanácsadó bizottsággal folytatott konzultációt követően benyújtott javaslatára,mivel:AZ ELŐZŐ ELJÁRÁS(1) A 397/2004/EK rendelettel a Tanács végleges dömpingellenes vámot vetett ki a Pakisztánból származó, az ex 6302 21 00 (6302 21 00 81, 6302 21 00 89 TARIC-kód), az ex 6302 22 90 (6302 22 90 19 TARIC-kód), az ex 6302 31 00 (6302 31 00 90 TARIC-kód) és az ex 6302 32 90 (6302 32 90 19 TARIC-kód) KN-kód alá tartozó pamutféle ágyneműknek a Közösségbe történő behozatalára. 13,1%-os, az egész országra érvényes dömpingellenes vám kivetésére került sor az érintett terméket a Közösségbe exportáló valamennyi vállalat esetében.(2) 2006 májusában egy, az alaprendelet 11. cikkének (3) bekezdése szerinti, hivatalból indított részleges időközi felülvizsgálatot követően a Tanács a 695/2006/EK rendelettel módosította a 397/2004/EK rendeletet és új, 0%–8,5%-ig terjedő vámtételeket vezetett be. Tekintettel az együttműködő exportáló gyártók nagy számára, minta kiválasztására került sor.(3) A mintába bekerült vállalatok esetében a felülvizsgálat során megállapított egyéni vámtételek, míg a mintába be nem került többi együttműködő vállalat esetében 5,8%-os, súlyozott átlaggal számított vám került bevezetésre. A nem jelentkező, illetve a vizsgálatban együtt nem működő vállalatok esetében 8,5 %-os vámtétel került kivetésre.(4) A 397/2004/EK tanácsi rendelet 1. cikkének (4) bekezdése lehetővé teszi az ugyanezen cikkben meghatározott feltételeknek megfelelő pakisztáni exportáló gyártók számára, hogy ugyanabban az elbánásban részesüljenek, mint a mintába be nem került együttműködő vállalatok (a továbbiakban: új exportáló gyártókkal szembeni elbánás).ÚJ EXPORTÁLÓ GYÁRTÓK ÁLTAL BENYÚJTOTT KÉRELMEK(5) 18 pakisztáni vállalat kérelmezett új exportáló gyártókkal szembeni elbánást.(6) A Bizottság vizsgálatot folytatott annak megállapítására, hogy valamennyi kérelmező megfelel-e az új exportáló gyártókkal szembeni elbánás megadására vonatkozó, a 397/2004/EK tanácsi rendelet 1. cikkének (4) bekezdésében megállapított feltételeknek, ellenőrizve az alábbiakat:-  nem exportálta a Közösségbe az (1) bekezdésben meghatározott termékeket a 2003. április 1-jétől 2004. március 31-ig tartó időszakban,-  nem áll kapcsolatban az e rendelettel kivetett intézkedések hatálya alá tartozó egyik exportőrrel vagy gyártóval sem, és-  az intézkedések alapjául szolgáló vizsgálati időszak után ténylegesen exportálta a Közösségbe az érintett terméket, vagy szerződés formájában visszavonhatatlan kötelezettséget vállalt arra, hogy az érintett terméket nagy mennyiségben exportálja a Közösségbe.(7) A Bizottság valamennyi kérelmezőnek kérdőívet küldött ki, és bizonyítékot kért arra nézve, hogy megfelelnek a fent említett három feltételnek.(8) A 397/2004/EK tanácsi rendelet 1. cikkének (4) bekezdése alapján az e három feltételnek eleget tevő exportáló gyártók esetében alkalmazandó a mintába be nem került együttműködő vállalatokra érvényes 5,8%-os vám.C. MEGÁLLAPÍTÁSOKHIÁNYOS VÁLASZOKAT BENYÚJTÓ VÁLLALATOK(9) Az új exportáló gyártókkal szembeni elbánás iránti kérelmet benyújtó pakisztáni vállalatok közül nyolc nem küldött választ az eredeti kérdőívre. Ennek következtében nem volt ellenőrizhető, hogy ezek a vállalatok megfelelnek-e a 397/2004/EK tanácsi rendelet 1. cikkének (4) bekezdésében meghatározott feltételeknek, így kérelmüket el kellett utasítani. A vállalatokat a Bizottság értesítette arról, hogy kérelmükkel a továbbiakban nem foglalkozik, és lehetőséget adott észrevételek benyújtására. Észrevétel nem érkezett.(10) Három olyan pakisztáni vállalat, amely hiányosan töltötte ki a kérdőívet, nem válaszolt a további magyarázatokat kérő felszólításokra. Ennek következtében e vállalatok válaszait nem lehetett elemezni, és nem volt ellenőrizhető, hogy megfelelnek-e a 397/2004/EK tanácsi rendelet 1. cikkének (4) bekezdésében meghatározott feltételeknek. Kérelmüket ezért el kellett utasítani. A vállalatokat a Bizottság értesítette arról, hogy kérelmükkel a továbbiakban nem foglalkozik, és lehetőséget adott észrevételek benyújtására. Észrevétel nem érkezett.HIÁNYTALAN VÁLASZOKAT BENYÚJTÓ VÁLLALATOK(11) Négy pakisztáni exportáló gyártó esetében a benyújtott információk vizsgálata azt mutatta, hogy azok kielégítő bizonyítékot szolgáltattak arra nézve, hogy eleget tesznek a 397/2004/EK tanácsi rendelet 1. cikkének (4) bekezdésében megállapított három feltételnek. Ezért a 397/2004/EK tanácsi rendelet 1. cikke (4) bekezdésének megfelelően e négy gyártó esetében alkalmazható lehet a mintába be nem került együttműködő vállalatok esetében alkalmazandó (azaz 5,8%-os) vámtétel, és a négy gyártó bekerülhet az exportáló gyártóknak az említett rendelet mellékletében foglalt jegyzékébe.(12) Egy pakisztáni vállalat nem tudta bizonyítani sem azt, hogy exportálta az érintett terméket az EK-ba a vizsgálati időszak után, sem azt, hogy szerződés formájában visszavonhatatlan kötelezettséget vállalt arra, hogy az érintett terméket nagy mennyiségben exportálja a Közösségbe. A vállalat exportált ugyan a vizsgálati időszak óta olyan termékeket, amelyek állítása szerint megegyeznek az érintett termékkel, de e termékeket nem az érintett termékként, nem a fenti (1) preambulumbekezdésben felsorolt KN-kódokkal jelentették be. A Bizottság felszólította a vállalatot, hogy nyújtson be további bizonyítékot azon állítása alátámasztására, hogy e szállítmány valóban az érintett termék volt. További bizonyíték azonban nem érkezett. A Bizottság értesítette a vállalatot arról, hogy ha nem szolgáltatnak további bizonyítékokat, kérelmükkel a továbbiakban nem foglalkozik, és lehetőséget adott észrevételek benyújtására. Észrevétel nem érkezett. Ennek következtében nem volt egyértelműen megállapítható, hogy a vállalat exportálta-e az érintett terméket a vizsgálati időszak után, ahogyan azt a 397/2004/EK tanácsi rendelet 1. cikkének (4) bekezdésében foglalt harmadik feltétel előírja, így új exportáló gyártókkal szembeni elbánás iránti kérelmét el kellett utasítani.(13) Egy pakisztáni vállalat nem tudta kielégítően bizonyítékokkal alátámasztani azt az állítását, hogy az eredeti vizsgálati időszak alatt nem exportálta az érintett terméket. Annak ellenére, hogy a Bizottság több ízben felszólította, hogy szolgáljon részletes bizonyítékokkal a vizsgálathoz a vizsgálati időszak alatt és előtt folytatott értékesítési tevékenységéről, a vállalat ezt nem tette meg. Ennek következtében nem volt megállapítható, hogy ez a vállalat valóban új exportáló gyártó-e, és megfelel-e a 397/2004/EK tanácsi rendelet 1. cikkének (4) bekezdésében meghatározott első feltételnek, így új exportáló gyártókkal szembeni elbánás iránti kérelmét el kellett utasítani. A vállalatot a Bizottság értesítette arról, hogy kérelmével a továbbiakban nem foglalkozik, és lehetőséget adott észrevételek benyújtására. Észrevétel nem érkezett.(14) Egy pakisztáni vállalat nem tudta bizonyítani, hogy gyártja az érintett terméket. Így e kérelmező nem felelt meg annak az alapvető feltételnek, hogy exportáló gyártó legyen, ezért kérelmével a továbbiakban nem lehetett foglalkozni. A vállalatot a Bizottság erről a döntésről értesítette, észrevétel tőle nem érkezett.(15) A Bizottság tájékoztatta a kérelmezőket és a közösségi gazdasági ágazatot a vizsgálat végleges megállapításairól, és lehetőséget adott észrevételek benyújtására. A tájékoztatást követően több kérelmező is azt állította, hogy azért nem válaszolt a Bizottság leveleire és információkérő megkereséseire, mert nem kapta meg a kérdéses leveleket, vagy belső szervezési problémái voltak annak kapcsán, hogyan járjon el ilyen esetben. A Bizottság ismételten ellenőrizte a levélváltást, és megállapította, hogy az állítások alaptalanok. Emellett egy vállalat együtt nem működése nem indokolható belső szervezési problémákkal. Az egyik vállalat kérte, hogy a Bizottság vizsgálja felül kérését. Olyan érvelést vagy további információt ugyanakkor nem nyújtott be, amely a megállapítások megváltoztatását eredményezhetné. Az érintett vállalatok egyike sem tudta bebizonyítani, hogy a vonatkozó kritériumoknak megfelel. Kérésüket ezért el kellett utasítani.D. KÖVETKEZTETÉS(16) A (11) preambulumbekezdésben fent említett megállapítások alapján négy pakisztáni exportáló gyártó megfelel az új exportáló gyártókkal szembeni elbánásra vonatkozó, a 397/2004/EK tanácsi rendelet 1. cikkének (4) bekezdésében meghatározott feltételeknek. A 397/2004/EK tanácsi rendelet mellékletében foglalt, az együttműködő gyártókat felsoroló jegyzéket ezért ki kell egészíteni e vállalatokkal, és rájuk is az 5,8%-os vámot kell alkalmazni. A többi 14 exportáló gyártó által benyújtott kérelmeket a fent ismertetett okok miatt el kell utasítani,ELFOGADTA EZT A RENDELETET:1. cikkA 397/2004/EK tanácsi rendelet mellékletében foglalt, az együttműködő gyártókat felsoroló jegyzék helyébe a következő szöveg lép:„Név | Cím |A.B. Exports (PVT) Ltd | Off. No 6, Ground Floor, Business Center, New Civil Lines, Faisalabad |A.S.T. (PVT) Limited | Saba Square 2-C, Saba Commercial Street No 3, Phase V Extension, D.H. Authority, Karachi |Abdur Rahman Corporation (Pvt) Ltd | P-214 Muslim Town #1, Sarghoda Road, Faisalabad |Adil Waheed Garments | 66-Zubair Colony, Jaranwala Road, Faisalabad |Afroze Textile Industries (Pvt) Ltd | LA 7/1-7, Block 22 F.B. Area, Karachi |Al Musawar Textile (PVT) Ltd | Atlas Street, Maqbool Road, Faisalabad |M/S Al-Ghani International | 202 Bhaiwala, Ghona Road, Faisalabad |Al-Karam Textile Mills (PVT) Ltd | 3rd floor, K.D.L.B. Building, 58-West Wharf Road, Karachi |Al-Latif | W,S, 24, Block-2, Azizabad, F.B. Area, Karachi-75950 |Al-Noor Processing & Textile Mills | Sargodha Road, Near Bava Chak, Faisalabad |Al-Raheem Textile | F/40, Block-6, P.E.C.H.S., Karachi |Ameer Enterprises | 3rd floor, Bismillah Centre, Street No 2, Karkhana Bazar, Yanr Market, Faisalabad |Amsons Textile Mills (PVT) Ltd | D-14/B, S.I.T.E., Karachi |Amtex (Private) Limited | 1-Km, Khurrianwala-Jaranwala Road, Faisalabad |Anjum Textile Mills (PVT) Ltd | Anjum Street, Nalka Kohala, Sarghoda Road, Faisalabad |Apex Corporation | 1-19, Arkay Square, PO Box 13373, Karachi |M/S Arif Textiles Private Limited | Karim Bibi Street, Bawa Chak, Sargodah Road Faisalabad |Arshad Corporation | 1088/2, Jail Road Faisalabad 38000 |Arzoo Textile Mills Ltd | 2.6 km, Jaranwala Road, Khurrinwala, Faisalabad |Asia Textile Mills | D-156, S.I.T.E. Avenue, Karachi |Aziz Sons | D21/Karach, S.I.T.E., Karachi-75700 |B.I.L. Exporters | 15/5, Sector 12/C, North Karachi Industrial Area, Karachi |Baak Industries | P-107, Akbarabad, Near Allied Hospital, Faisalabad |Be Be Jan Pakistan Limited | Square No 7, Chak No 204/R.B., Faisalabad |Bela Textiles Ltd | A-29/A, S.I.T.E., Karachi |Bismillah Fabrics (PVT) Ltd | 3 Km, Jhumbra Road, Khurrianwala, Faisalabad |Bismillah Textiles (PVT) Ltd | 1. KM, Jaranwala Road, Khurrianwala, Faisalabad |Classic Enterprises | B-1/1, Sector 15, Korangi Industrial Area, Karachi |M/S Club Textile | Sargodha Road, Ali Block Faisalabad |Cotton Arts (PVT) Ltd | 613/1, Dagrawaan Road, Faisalabad |D.L. Nash (Private) Ltd | 11, Timber Pond, Keamari Road, Karachi-75620 |Dawood Exports PVT Ltd | PO Box 532, Sarghoda Road, Faisalabad |Decent Textiles | P-1271, Abdullahpur, West Canal Road, Faisalabad |En Em Fabrics (Pvt) Ltd | 10th Km, Sarghoda Road, Faisalabad |En Em Industries Ltd | 10th Km, Sargodha Road, Faisalabad |Enn Eff Exports | 4th floor, Business Centre, New Civil Lines, Faisalabad |Faisal Industries | Office 205, Madina City Mall, Abdullah Haroon Road, Saddar, Karachi |Fashion Knit Industries | 5-Business Centre, Ground Floor, Mumtaz Hassan Road, Karachi |Fateh Textile Mills Limited | PO Box No 69, Hali Road, S.I.T.E., Hyderabad |Gerpak Textile (PVT) Ltd | 317 Clifton Centre, Schon Circle, Kehkashan Clifton, Karachi |Gohar Textile mills | 208 Chak Road, Zia Town, Faisalabad |H.A. Industries (PVT) Ltd | 10 KM, Jaranwala Road, Faisalabad |Haroon Fabrics (Private) Limited | P-121, Rafique Colony, Jail Road, Faisalabad |Hay's (PVT) Limited | A-33, (C), Textile Avenue, S.I.T.E., Karachi-75700 |M/S Home Furnishings Limited | Plot No 1, 2, 10, 11, Sector IX-B., Karachi Export Processing Zone, Karachi |Homecare Textiles | D-115, S.I.T.E., Karachi |Husein Industries Ltd | HT-8 Landhi Industrial & Trading Estate, Landhi, Karachi |Ideal International | A-63/A, SIND Industrial Trading Estate, Karachi-75700 |J.K. Sons Private Limited | 3-1/A, Peoples Colony Jaranwala Road Faisalabad |Jaquard Weavers | 811 Mahmoodabad Colony, Multan |Kam International | F-152, S.I.T.E., Karachi |Kamal Spinning Mills | 4th KM, Jranwala Road, Khurrianwala, Faisalabad |Kausar Processing Industries (PVT) Ltd | P-61 Gole Chiniot Bazar, Faisalabad |Kausar Textile Industries (PVT) Ltd | Maqbool Road, Faisalabad |Khizra Textiles International | P-68, First Floor, Tawakal Cloth Market, Gol Chiniot Bazar, Faisalabad-38000 |Kohinoor Textile Mills Limited | Peshawar Road, Rawalpindi |Latif International (PVT) Ltd | Street No 1, Abdullahpur, Faisalabad |Liberty Mills Limited | A/51-A, S.I.T.E., Karachi |M/s M.K. SONS Pvt Limited | 2 KM, Khurrianwala, Jarranwala Road, Faisalabad |MSC Textiles (PVT) Ltd | P-19, 1st floor, Montgomery Bazar, Faisalabad |Mughanum (PVT) Ltd | P-162, Circular Road, Faisalabad |Mustaqim Dyeing & Printing Industries (Pvt) Ltd | D-14/A, Bada Board, S.I.T.E., Karachi |Naseem Fabrics | Suite #404, 4th floor, Faisalcomplex, Bilal Road, Civil Lines, Faisalabad |Nawaz Associates | 87 D/1 Main Boulevard Gulberg III, Lahore |Nazir Industries | Suite 3, 7th floor, Textile Plaza, M.A. Jinnah Road, Karachi-74000 |Niagara Mills (PVT) Ltd | Kashmir Road, Nishatabad, Faisalabad |Nina Industries Limited | A-29/A, S.I.T.E., Karachi |Nishitex Enterprises | P-224, Tikka Gali No 2, Y.Y. Plaza., 1st floor, Montgomery Bazar, Faisalabad |Parsons Industries (PVT) Ltd | E-53 S.I.T.E., Karachi |Popular Fabrics (PVT) Limited | Plot 115, Landhi Industrial Area, Karachi |Rainbow Industries | 810/A, Khanewal Road, Multan |Rehman International | P-2, Al Rehman House, Ghulam Rasool Nagar Main Road, Sarfraz Colony, Faisalabad |Sadaqat Textile Mills Pvt Ltd | Sadaqat Street, Sarghoda Road, Faisalabad |Sadiq Siddique Co. | 170-A, Latif Cloth Market, M.A. Jinnah Road, Karachi |Sakina Exports International | #313, Dada Chambers, M.A. Jinnan Road, Karachi-74000 |Samira Fabrics (PVT) Ltd | 401-403, Chapal Plaza, Hasrat Mohani Road, Karach |Sapphire Textile Mills Limited | 313, 3rd floor, Cotton exchange Bldg. I.I., Chundrigar Road, Karachi |Shahzad Siddique (PVT) Ltd | 4,5 KM, Khurrainwala Jaranwala Road, Faisalabad |Shalimar Cotton Export (PVT) Ltd | Yousaf Chowk, Sarghoda Road, Faisalabad |Sharif Textiles Industries (PVT) Ltd | PO Box 265, Satiana Road, Faisalabad |Shercotex | 39/c, Peoples Colony, Faisalabad |Sitara Textile Industries Limited | 6- K.M., Sargodha Road, Faisalabad |South Asian Textile Inds. | Street No 3, Hamedabad Colony, Vehari Road, Multan |Sweety Textiles Pvt Ltd | P-237, 2nd floor, Hassan Arcade Montgomery Bazar, Faisalabad |Tex-Arts | P-22, 1st floor, Montgomery Bazar, Faisalabad |The Crescent Textile Mills Ltd | Sargodha Road, Faisalabad |Towellers Limited | WSA 30-31, Block 1, Federal B, Karachi |Union Exports (PVT) Limited | D-204/A, S.I.T.E., Karachi-75700 |United Finishing Mills Ltd | 2nd floor, Regency Arcade, The Mall, Faisalabad |United Textile Printing Industries (Pvt) Ltd | PO Box 194, Maqbool Road, Faisalabad |Wintex Exports PVT Ltd | P-17/A, Main Road, Sarfaraz Colony, Faisalabad |Zafar Fabrics (PVT) Limited | Chak No 119, J.B. (Samana), Sarghoda Road, Faisalabad |Zamzam Weaving and Processing Mills | Bazar 1, Razabad, Faisalabad |ZIS Textiles Private Limited | 3Km Sheikhupaura Road Khurrianwala Faisalabad |”2. cikkEz a rendelet az Európai Unió Hivatalos Lapjában való kihirdetését követő napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, […]-án/-éna Tanács részérőlaz elnök [1] HL L 56., 1996.3.6., 1. o. A legutóbb a 2117/2005/EK tanácsi rendelettel (HL L 340., 2005.12.23., 17. o.) módosított rendelet.[2] HL L 66., 2004.3.4., 1. o. A legutóbb a 695/2006/EK tanácsi rendelettel (HL L 121., 2006.5.6., 14. o.) módosított rendelet.[3] HL L 56., 1996.3.6., 1. o. A legutóbb a 2117/2005/EK tanácsi rendelettel (HL L 340., 2005.12.23., 17. o.) módosított rendelet.[4] HL L 56., 1996.3.6., 1. o. A legutóbb a 2117/2005/EK tanácsi rendelettel (HL L 340., 2005.12.23., 17. o.) módosított rendelet.[5] HL L 66., 2004.3.4., 1. o. A legutóbb a 695/2006/EK tanácsi rendelettel (HL L 121., 2006.5.6., 14. o.) módosított rendelet.